વિશ્વ વિખ્યાત ખગોળ-ભૌતિકશાસ્ત્રી ડો.જયંત નાર્લીકરે જણાવ્યું હતું કે આ અજીબોગરીબ ઘટના હાથીની પીઠ પર નાનકડી માખી બેઠી હોય તેવી છે.માખી હાથી પર જરૃર બેઠી છે પરંતુ મહાકાય હાથીને તેની અસર કે અનુભવ ભાગ્યેજ થાય છે.આમ છતાં આ શોધના પગલે આપણને બ્રહ્માંડના સર્જન સમયે ખરેખર શું અને કેવું બન્યું હશે તથા તેનો વિકાસ કેવી રીતે થયો હશે તેની વિશિષ્ટ જાણકારી મળી શકશે. ડો.મયંક વાહિયાએ જણાવ્યું હતું કે લેઝર કિરણોની મદદથી અતિ સુક્ષ્મ માપ પણ લઇ શકાતું હોવાથી આવો લેઝરનો પ્રયોગ થયો છે.વળી,હવે બ્રહ્માંડમાં બ્લેકહોલ્સ અને ન્યુટ્રોન સ્ટાર કઇ રીતે બનતા હશે અને ત્યાં કેવી પ્રક્રિયા થતી હશે તેની આગોતરી જાણકારી પણ મળી શકશે.